b'\n_START_ARTICLE_\nBrezova mi\xc5\xa1\n_START_SECTION_\nOpis\n_START_PARAGRAPH_\nOdrasli osebki merijo v dol\xc5\xbeino 5\xe2\x80\x938\xc2\xa0cm in imajo 75\xe2\x80\x93110\xc2\xa0mm dolg rep, tehtajo pa 5\xe2\x80\x9313 g. Dlaka je na zgornji strani telesa rumenkasto siva z rjavimi konicami, spodnja stran pa je blede sivorumene barve. Vzdol\xc5\xbe hrbtenice poteka po zgornji strani telesa \xc4\x8drna proga._NEWLINE_Prehranjujejo se s poganjki, razli\xc4\x8dnimi jagodami in ob\xc4\x8dasno z \xc5\xbeu\xc5\xbeelkami. Zimo pre\xc5\xbeivijo v stanju hibernacije v podzemnih rovih._NEWLINE_Brezova mi\xc5\xa1 je odli\xc4\x8den plezalec, ki si pri oprijemanju pomaga s petimi prsti na nogah, za dodatno podporo pa uporablja tudi rep. Poleti si v grmovju splete gnezdo iz suhe trave, vejic in maha. Parjenje poteka med majem in avgustom, samice pa imajo eno leglo na leto. Brejost poteka od \xc5\xa1tiri do pet tednov, naenkrat pa se skoti do \xc5\xa1est mladi\xc4\x8dev.'